P6_TA(2007)0237
Euroopa Parlamendi 2008. eelarveaasta tulude ja kulude eelarvestus
Euroopa Parlamendi 7. juuni 2007. aasta resolutsioon Euroopa Parlamendi 2008. eelarveaasta tulude
ja kulude eelarvestuse kohta (2007/2018(BUD))
Euroopa Parlament ,
— võttes arvesse EÜ asutamislepingu artikli 272 lõiget 2;
— võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb
Euroopa ühenduste üldeelarve suhtes kohaldatavat finantsmäärust, (1) eriti selle artiklit 31;
— võttes arvesse Euroopa Parlamendi, nõukogu ja komisjoni 17. mai 2006. aasta institutsioonidevahelist
kokkulepet eelarvedistsipliini ja usaldusväärse finantsjuhtimise kohta (2);
— võttes arvesse oma 29. märtsi 2007. aasta resolutsiooni 2008. aasta eelarvemenetluse suuniste kohta –
II, IV, V, VI, VII, VIII ja IX jagu –ja Euroopa Parlamendi esialgse eelarvestuse eelprojekti kohta (I jagu)
2008. aasta eelarvemenetluseks (3);
— võttes arvesse peasekretäri aruannet juhatusele Euroopa Parlamendi 2008. eelarveaasta esialgse eelarves-
tuse eelprojekti koostamise kohta;
— võttes arvesse vastavalt kodukorra artikli 22 lõikele 6 ja artiklile 73 juhatuse poolt
28. märtsil 2007. aastal koostatud esialgse eelarvestuse eelprojekti;
— võttes arvesse kodukorra artiklit 73;
— võttes arvesse eelarvekomisjoni raportit (A6-0202/2007),
A. arvestades, et mitmeaastase raamistiku rubriigi 5 (halduskulud) 2008. aasta kasvumäär on 4,8%, mis on
kõrgem kui 2%-line inflatsioonimäär;
B. arvestades, et 2008. aasta eelarve peaks tuginema 2007. aasta eelarve tasemele, mida suurendatakse
2%-lise inflatsioonimäära võrra, välja arvatud juhul, kui teisiti toimimiseks on erilised põhjused;
C. arvestades, et 2008. aasta on viimane täisaasta enne Euroopa Parlamendi järgmiseid valimisi;
D. arvestades, et 2008. aasta poliitilised prioriteedid on parema õigusloome võimaldamiseks parlamendi-
liikmetele tõhusate teenuste osutamine, Euroopa Parlamendi ja selle fraktsioonide teabevahetusvahenditetõhususe ning eelarvevahendite eraldamise parandamine;
E. arvestades, et juhatuse poolt 28. märtsil 2007. aastal vastu võetud mitmete uute projektide hinnangu-
line maksumus selgub alles septembris, kui esitatakse kirjalik muutmisettepanek,
Finantsaspektid
1. tuletab meelde, et 2008. aasta eelarve peaks olema „ELi maksumaksja eelarve ”, mille eesmärk on
kõikide asjaomaste protsessis osalejate vastutustundlik käitumine eelarve valdkonnas ning tõsisel arutluselpõhinev rahalisi vahendeid puudutavate otsuste tegemine;
(1) EÜT L 248, 16.9.2002, lk 1. Määrust on muudetud määrusega (EÜ, Euratom) nr 1995/2006 (ELT L 390,
13.12.2006, lk 1).
(2) ELT C 139, 14.6.2006, lk 1.
(3) Vastuvõetud tekstid, P6_TA(2007)0099.22.5.2008 ET C 125 E/229 Euroopa Liidu Teataja
Neljapäev, 7. juuni 2007
2. tuletab meelde, et ülalmainitud 29. märtsi 2007. aasta resolutsioonis vastuvõetud soovitus 2008. aasta
kohta hõlmab ühest küljest eelarve koostamist tasemel, mis võimaldab institutsioonil teha tõhusaimat töödrahaliste vahendite mõistliku taseme piires, õigustatud ja tegelike eelarveliste vajaduste põhjal ning teisestküljest seda, et Euroopa Parlamendi eelarve kasv ei või olla suurem kui jooksevhindade korrigeerimine;
3. seoses sellega rõhutab, et Euroopa Parlamendi teenistusruumide ostmine Euroopa Parlamendi kolmes
töökohas peaks pikemas perspektiivis tooma ELi maksumaksja jaoks kaasa olulise säästu; on valmis arutama
inflatsioonimäära ja mitmeaastases raamistikus ettenähtud kasvumäära vahele jääva varu vajaliku osa kasu-
tamist sõltuvalt rahalistest vajadustest, mis tulenevad Euroopa Parlamendi teenistusruumide omamisega seo-tud konkreetsetest olukordadest;
4. tuletab meelde, et eespool nimetatud suuniseid käsitlevas resolutsioonis lepiti kokku, et kõik eelarve-
vahendite taotlused peaksid rajanema õigustatud vajadustel; märgib, et eelarvepädevale institutsioonile ei oleantud piisavalt üksikasjalikku ja täpset teavet kõigi eelarveeraldiste kohta; juhib tähelepanu asjaolule, etesialgses eelarvestuse projektis määratakse 55 000 000 eurot peatükki 10 6 ( „pooleliolevate prioriteetsete pro-
jektide reserv ”) ja 10 300 000 eurot valimiseelse kampaania jaoks, kusjuures nende summade kohta ei tooda
üksikasjalikumaid põhjendusi; tuletab meelde, et suunistes rõhutati, et juhul, kui ei ilmne tegelikel vajadustelrajanevaid põhjendusi, peaks Euroopa Parlamendi 2008. aasta eelarve tase jääma 2007. aasta eelarve tase-
mele, võttes arvesse jooksevhindade tõusu ning tagades seejuures, et institutsiooni tõhusas toimimises ei
esine tõrkeid; kordab taas, et 20% rubriigist 5 peaks moodustama eelarve ülempiiri; märgib pettumusega,et juhatus on määranud eelarve mahuks 1 491 400 000 eurot, mis moodustabki kokku 20% rubriigist 5;
5. rõhutab tõsiasja, et 2008. aasta esialgse eelarvestuse projekt on võrreldes 2007. aasta eelarvega suure-
nenud 6,7% võrra ja seda vaatamata kokkuhoiule, mis saavutati menetluste stenogrammide tõlkimise lõpe-tamisega (9 000 000 eurot) ning lahkumistoetustega seotud kulude juhtimise üleandmisega komisjonile;
6. uurib üksikasjalikult peatükis 10 6 ettenähtud projektide ettepanekuid („pooleliolevate prioriteetsete pro-
jektide reserv ”); nõuab, et projekte selgitav teave edastatakse asjaomasele komisjonile õigeaegselt; eelistab prae-
guses etapis jätta peatükki 10 4 („teabepoliitika reserv ”)ja peatükki 10 6 („pooleliolevate prioriteetsete projektide
reserv”)märge „pro memoria ”(p.m.), mistõttu eelarve mahuks jääks 1 436 400 000 eurot, mis
tähendaks 2007. aasta eelarvega võrreldes 2,8% kasvu; on valmis otsustama uutele projektidele eraldatavasumma üle, kui nende kohta esitatakse konkreetne teave;
7. väljendab muret seoses assigneeringujääkide ümberpaigutamise kõrge määraga viimastel aastatel, mis
on hüppeliselt kasvanud 124 144 556 euroni 2005. aastal ja 105 871 425 euroni 2006. aastal; tuletabmeelde, et arvukad ümberpaigutamistaotlused aasta jooksul muudavad eelarvepädevate institutsioonide
poolt kindlaks määratud eraldisi; palub administratsioonil hinnata assigneeringuid täpsemalt;
8. märgib, et 2008. aastal maksab Belgia riik Euroopa Parlamendile tagasi 22 700 000 euro suuruse
ettemakse, mis tehti Brüsseli teenistusruumide ehitamise otsuse langetamise ajal; märgib lisaks, et nimetatudassigneeringut käsitletakse sihtotstarbelise tuluna ning seda kasutatakse ainult hoonetega seotud kuluderahastamiseks;
Informatsioonipoliitika
9. võtab teadmiseks ettepaneku eralda informatsioonipoliitikale kokku 41 800 000 eurot, millest
10 300 000 eurot suunatakse 2009. aasta Euroopa Parlamendi valimistega seotud teadlikkuse tõstmise kam-paaniale, 9 000 000 eurot Euroopa Parlamendi telekanali (WebTV) rakendamisele, 15 700 000 eurot audio-visuaalkeskusele ning 6 800 000 eurot külastajate keskuse ehituse lõpuleviimisele;
10. toetab juhatuse ettepanekut korraldada seoses Euroopa Parlamendi järgmiste valimistega teabekam-
paania; taunib siiski tõsiasja, et nimetatud kampaania raames kavandatavaid meetmeid ei määratletaenne 2007. aasta lõppu; nõuab, et administratsioon esitaks ettepaneku enne eelarve esimest lugemist ningnõuab, et lisatakse otsest teabevahetust Euroopa Parlamendi ja kodanike vahel toetavad asjakohased ette-panekud; on otsustanud kuni üksikasjalikuma teabe laekumiseni nende summade kasutamise kohta paigu-tada valimisteks ettenähtud 10 300 000 eurot peatükki 10 0 ( „määratlemata otstarbega assigneeringud ”)j a
vähendada vastavalt vastavaid eelarveridu;C 125 E/230 ET 22.5.2008 Euroopa Liidu Teataja
Neljapäev, 7. juuni 2007
11. arvab, et külastajate rühmade programmiga sarnase eriprogrammi väljatöötamine, mis keskendub
väikesele ja kohalikule meediale, oleks parlamendiliikmete jaoks huvitav, sest see oleks üks tõhusaimatestviisidest liidu kodanike teadlikkuse tõstmiseks Euroopa Parlamendi tegevusest; soovib, et kvestorid uuriksid,kas on teostatav igale parlamendiliikmele sobivate vahendite tagamine selleks, et kutsuda kohalikke ajakirja-nikke Euroopa Parlamenti;
12. märgib, et WebTV projekt on viivituste tõttu 2007. aasta sügisesse edasi lükkunud; rõhutab,
et 2007. aasta eelarves peatükki 10 4 („teabepoliitika reserv ”)eraldatud ja kirjendatud assigneeringuid ei kasu-
tata, ehkki seda esialgselt loodeti; arvab, et kui prototüüp lõplikult heaks kiidetakse, võib selle summa ülekanda 2008. aastasse, millega oleks kaetud nimetatud aasta vajadused; on seetõttu seisukohal,et 2008. aastaks taotletud 9 000 000 eurot tuleks kanda peatükki 10 1 ( „ettenägematute kulude reserv ”) kuni
projekti kulude kohta täpsema hinnangu saamiseni projekti kinnitamise korral ning täiendava informat-siooni laekumiseni sellise summa vastuvõtusuutlikkuse kohta;
13. tunnistab, et külastajate keskuse ja audiovisuaalkeskuse ehituse lõpetamiseks taotletud eelarveeraldised
vastavad esialgsetele hinnangutele; rõhutab, et nende täitmine sõltub olulisel määral D4 ja D5 hoonetevalmimistähtaegadest, mille puhul võib vastavalt peasekretäri poolt 12. märtsil 2007. aastal juhatusele edas-tatud teabe kohaselt esineda viivitusi; palub seetõttu administratsioonil teavitada asjaomast komisjoni asjadekäigust, et viimane saaks 2008. aasta eelarvesse sisse viia vajalikud kohandused;
Mitmekeelsus
14. on valmis arutama suulise tõlke teenistuse ümberkujundamise ettepanekut, nõudes samas, et admi-
nistratsioon jõustaks aktiivsemalt mitmekeelsuse eeskirja, et tagada parlamendiliikmetele sobiv ja tõhus kee-leline tugi eelkõige Euroopa Parlamendi juhtorganite ametlikel koosolekutel ning vältida puudusi ja kõne-aluse teenuse vastutustundetut kasutamist või väärkasutamist; on valmis selle raames arutama võimalustmuuta nimetatud teenus personaalsemaks keeleliseks abiks; tuletab meelde, et kõiki parlamendiliikmeidtuleb kohelda õiglaselt, olenemata nende emakeelest;
15. 15 juhib tähelepanu asjaolule, et kõikides suulise tõlke teenistusele antavates soovitustes tuleb arvesse
võtta Kontrollikoja aruannet ning need peavad põhinema igakülgsel kvalitatiivseid näitajaid hõlmavalkvaliteedikontrolli süsteemil;
16. väljendab tõsist muret seoses asjaoluga, et dokumentide tõlked ei ole sageli komisjonide arutelude
ajaks kõikides keeltes valmis, mis avaldab negatiivset mõju komisjonide tööle ning tekitab olemasolevateressursside ebaefektiivset kasutamist (eriti arvestades erakorraliste koosolekute arvu kasvu); rõhutab, et kõi-kide parlamendiliikmete võrdse kohtlemise ja Euroopa Parlamendi töö korrapärase kulgemise tagamiseks onväga oluline võtta vajalikke meetmeid, et säilitada tõhus tõlkesüsteem; nõuab administratsioonilt kõigi vaja-like jõupingutuste tegemist asjakohaste vahendite leidmiseks ning tõlketeenistuse nõuetekohase töökorral-duse tagamiseks, et vältida puudujääke ja sellest tulenevat kulude suurenemist, eriti nendel juhtudel, kuiotsuste tegemise tähtajad on asutamislepingus kindlaks määratud;
Hooned
17. väljendab üllatust seoses punkti 2000 („rent”)olulise suurendamisega 5 131 200 euroni, mis tähen-
dab Strasbourgi hoonete ostmisega saavutatud säästust poole ärakasutamist; mõistab, et 19,85% kasv tugi-neb muutustele kinnisvaraturul ja vajadusele rentida Luksemburgis veel hooneid KAD hoone juurdeehitus-tööde ajaks; soovitab administratsioonil neid tegureid arvesse võtta, enne kui nad teevad ettepaneku välisbü-roode ostmiseks, mida ei saa kolme töökohta arvesse võttes prioriteetseks pidada;
18. võtab teadmiseks viivituse KAD hoone juurdeehituse ehitusel, mis on tingitud peamiselt Luksemburgi
riigi otsusest loobuda kauplusepindade rajamisest; tunnistab, et kõnealune otsus lihtsustab hoone haldamisteelkõige turvalisuse seisukohast; väljendab siiski kahetsust, et ehitustööd ei saa alata õigeaegselt ja22.5.2008 ET C 125 E/231 Euroopa Liidu Teataja
Neljapäev, 7. juuni 2007
juurdeehituse kasutuselevõtmine lükkub 2012. aasta lõppu, mistõttu tuleb ajutiselt kasutatavaid hooneid
pikemalt rentida; palub enda teavitamist selle projektiga seotud arengutest;
19. rõhutab, et punkt 2007 („teenistusruumide sisustamine ”)on võrreldes 2007. aastaga suurenenud
72,24% võrra 30 008 000 euroni; otsustab jätta alapunkti 2007/03 ( „sisustamine, Brüssel ”) all spordikeskuse
jaoks ettenähtud 3 000 000 eurot reservi, kuni Euroopa Parlamendi pädevad organid on langetanud lõplikuotsuse projekti ja selle rahastamise kohta; ootab 30. aprilliks 2007. aastaks kavandatud ehitusvajadusi jakäituskulusid käsitleva raporti esitamist;
20. on kindlal seisukohal, et hoonete rentimise, ostmise ja sisustamise üle otsustamisel tuleb kohaldada
üldist lähenemisviisi; arvab, et kõikide kinnisvarapoliitikaga seotud otsuste puhul tuleb arvestada pikemaaja-
lisi finantstagajärgi; hindab enne taotletavate assigneeringute eraldamist kinnisvarapoliitikaga seotud üldku-lusid käsitlevat teavet; palub administratsioonil anda sisustamistööde kohta üksikasjalikku teavet, eriti töödekohta, mis on ette nähtud Brüsselis ja äsja Strasbourgis omandatud hoonetes;
Informaatika
21. märgib, et infotehnoloogiakulud on viimase nelja aasta jooksul kasvanud 28%; arvab, et rakendatav
strateegia oli kasulik Euroopa Parlamendi infotehnoloogiasüsteemide kaasajastamiseks, kasutajatele osutata-vate teenuste parandamiseks ja uue veebilehe väljatöötamiseks; rõhutab siiski, et selle tulemusena on projek-tide arv tõusnud 477 ja mõned põhifunktsioonid on jäetud koosseisuväliste töötajate kätte; rõhutab, et kunaadministratsioon peab põhjendama oma rahastamistaotluseid, peaks infotehnoloogia direktoraat tegema ette-panekuid kulude ratsionaliseerimise kohta kirjalikus muutmisettepanekus;
22. 22 märgib, et telekommunikatsioonikulude hinnang on ligikaudu sama kui 2005. aasta oma, samas
kui tegelikult on kulud alates 2004. aastast igal aastal vähenenud tänu uute tehnoloogiate kasutuselevõtulening sektori üldisele hinnalangusele, ning 2006. aastal jäid kulud 2 100 000 euro võrra prognoositust väik-semaks; kutsub peasekretäri üles koostama eelarvekomisjonile raporti praeguste VoIP tehnoloogiate kasuta-
mise kohta telefonside kulude vähendamiseks;
Personal
23. tunnistab, et juhatuse taotlus uute ametikohtade kohta ulatub praeguses etapis 16 ametikohani
(7 AST3 ja 9 AD5 ametikohta); avaldab kahetsust, et töötajate ümberpaigutamine hõlmab ainult 10 ameti-kohta; kutsub administratsiooni üles esitama üksikasjalikku teavet mõju kohta, mida avaldab uue Streamline
tarkvara rakendamine ametikohtade vähendamisele ja töötajate ümberpaigutamisele, ning muude suunistesnimetatud töötajate ümberpaigutamise võimalusi käsitlevate lühikese ja keskmise tähtajaga strateegiate kohta;on seisukohal, et iga-aastane sihtmärk peaks olema vähemalt 1%; kinnitab oma valmisolekut võtta ennelõpliku otsuse tegemist arvesse taotluste kohta esitatud üldist ülevaadet ja selgitusi; teeb seetõttu ettepanekukanda taotletavad ametikohadega seotud assigneeringud ajutiselt reservi;
24. tuletab meelde vajadust saavutada ELi kümnest liikmesriigist, samuti Rumeeniast ja Bulgaariast tööta-
jate töölevõtmise täielik tase; peab seda oluliseks elemendiks parlamendiliikmetele tõhusa toetuse osutamisel,eriti keeleliste teenuste puhul; tunnustades seda peamise eesmärgina, palub administratsioonil esitada ette-paneku nimetatud teenuste pikaajalise jätkusuutlikkuse tagamise asjakohaste meetmete kohta;
25. rõhutab, et pärast juhatuse hiljutisi otsuseid jäävad personalivajaduste osas siiski mitmed vastamata
küsimused, nagu uue koodeksi mõju meditsiinikeskuse toimimisele; tuletab administratsioonile meelde, etviimane peaks iga aasta märtsiks ja septembriks esitama ajakohastatud aruande töölevõtmise olukorra kohtaseoses laienemisega, ning soovib iga uue taotluse kohta saada seda põhjendavat üksikasjalikku teavet enneesimest lugemist;
26. võtab teadmiseks ettepanekud, mis käsitlevad alaliste ja ajutiste ametikohtade kõrgemale palgaastmele
üleviimist, ametikohtade muutmist ning võimalikku ad personam edutamist Euroopa Parlamendi sekretariaa-
dis; otsustab nende käsitlemise edasi lükata esimese lugemiseni ning arvata asjaomased assigneeringudreservi;C 125 E/232 ET 22.5.2008 Euroopa Liidu Teataja
Neljapäev, 7. juuni 2007
27. võtab teadmiseks, et ettepanekud, mis käsitlevad fraktsioonide töötajate kõrgemale palgaastmele üle-
viimist, esitatakse hiljem; on valmis neid arutama esimesel lugemisel;
28. on seisukohal, et pingutusi tuleb teha selleks, et vähendada Strasbourgi lähetatud töötajate hulka ning
kasutada võimaluse korral paremini ära uusi tehnoloogilisi võimalusi, nagu videokonverentsid; otsustab, et
artiklile 300 („töötajate lähetuskulud ”)eraldatud assigneeringud ei peaks olema suuremad kui 2007. aasta eel-
arve tase ning kirjendab 2008. aastaks taotletava 1 490 000 euro suuruse kasvu peatükki 10 0 („määrat-
lemata otstarbega assigneeringud ”);
Mitmesugust
29. kordab, et uue sissepääsukaartide süsteemi kiire rakendamine parandab oluliselt turvalisust hoonetes;
väljendab üllatust seoses kasvuga punktis 2 1 4 („tehniline varustus ja sisseseade ”)ning eriti 36,8% kasvuga
turvalisuse alapunktis võrreldes eelmise aasta eelarvega, mis on tingitud turvalisuse tagamise infrastruktuurikäituskulude suurenemisest ja teatud investeeringutest, nagu uus raadiosüsteem; rõhutab, et turvalisusEuroopa Parlamendi teenistusruumides ning parlamendiliikmete ja töötajate turvalisus on oluline küsimus,millele tuleb siiski selle finantsmõju arvestades mõistlikult läheneda; kutsub administratsiooni üles vaatamaoma taotlust uuesti läbi, pidades silmas eespool esitatud aspekte, ning esitama kirjaliku muutmisettepanekuesitamise ajal uut ettepanekut; otsustab seetõttu kirjendada uute projektide jaoks eraldatud 2 000 000 eurotpeatükki 10 0 („määratlemata otstarbega assigneeringud ”);
30. tuletab peasekretärile meelde, et oma 1. juuni 2006. aasta resolutsioonis Euroopa Parlamendi esialgse
eelarvestuse ja 26. oktoobri 2006. aasta resolutsioonis Euroopa Liidu 2007. eelarveaasta üldeelarve projekti
kohta (I, II, IV, V, VI, VII ja VIII jagu) (
1), paluti administratsioonil 15. detsembriks 2006 käivitada teavitus-
strateegia seoses sellega, et parlamendiliikmed pole tihti olemasolevatest tugiteenustest täielikult teadlikud jaet kuni praeguseni pole asjakohasele parlamendi komisjonile ühtegi ettepanekut tehtud;
31. palub administratsioonil ajakohastada oma hinnangud assigneeringutele, mida vajatakse seoses EMA-
Siga;
32. võtab teadmiseks kavandatavad muudatused liigenduses; tuletab meelde, et oodatakse delegatsioonide
ja assambleede rahastamist ja kulusid käsitlevat raportit; otsustab käesolevas etapis mitte nõustuda liigendusemuudatustega artiklis 2 1 4 („tehniline varustus ja sisseseade ”)ja punktides 3 2 4 4 („rühmakülastuste organisee-
rimine ja külastusrühmade vastuvõtt, programm Euroscola ning arvamuskujundajate kutsumine kolmandatest riikidest ”),
3245 („konverentside, sümpoosionide ja kultuurilise tegevuse korraldamine ”),3246 („parlamendi telekanal ”),
3249 („teabevahetus riikide parlamentidega ”)ja väljapakutud uues punktis 3047 („mitmesugused kulutused
seoses EUROLAT parlamentaarse assamblee koosolekute korraldamisega ”);
33. on veendunud vajaduses tugevdada suhteid Euroopa Parlamendi liikmete ja ELi liikmesriikide parla-
mentide ning demokraatlikult valitud kolmandate riikide parlamentide liikmete vahel; kinnitab oma valmis-olekut toetada pärast üksikasjalikuma teabe saamist programmi, mis hõlmab teabevahetust riikide parlamen-tidega (punkt 3 2 4 9);
*
**
34. võtab vastu 2008. eelarveaasta esialgse eelarvestuse;
35. teeb presidendile ülesandeks edastada käesolev resolutsioon nõukogule, komisjonile ja Belgia
Kuningriigile.
(1) ELT C 298 E, 8.12.2006, lk 253 ja vastuvõetud tekstid, P6_TA(2006)0452.22.5.2008 ET C 125 E/233 Euroopa Liidu Teataja
Neljapäev, 7. juuni 2007